મહેસાણામાં રૂ.૩૫ કરોડના ખર્ચે વિકાસકાર્યોના લોકાર્પણ અને ખાતમુહૂર્ત બાદ યોજાયેલા સમારોહમાં નાયબ મુખ્યમંત્રી નીતિનભાઈ પટેલે જણાવ્યું હતું કે, લોકોની સુવિધા માટે જે માગણીઓ અને રજૂઆતો આવે તે તમામ કામ કર્યા, ઓવરબ્રિજ પરથી જવું પડતું હોઈ અકસ્માતનો ભય હતો, બધાની લાગણી હતી એટલે આ અન્ડરબ્રિજ કર્યા પણ મને ખબર છે, અઠવાડિયામાં કંઈકને કંઈક નવું આવી જવાનું? હક છે તમારો, તમે ચિંતા ના કરતા, ભાજપની સરકાર છે, હું બેઠો છું, તમારો પ્રતિનિધિ છું, કોઈ કામ બાકી નહીં રહે.